અદ્યતન માઈક્રોસ્કોપ અને રોબોટિક લેબના ઉપયોગથી આ કામ સરળ બન્યું અને તેમાંથી એફએમડીવી એટલે કે ‘ખરવા મો વા’ રોગના વાઈરસનો ફેલાવો અટકાવવા માટેની સિન્થેટિક વેકસીન તૈયાર કરી અને આ રિસર્ચને પેટન્ટ માટે રજીસ્ટર કર્યુ. ડો. અભય જયારે આજે રાજકોટ આવ્યા છે ત્યારે પોતાના અભ્યાસકાળ દરમિયાન થયેલા સંશોધનોને વાગોળી ભારતીય વિદ્યાર્થીઓની નવી પેઢી માટે એક જ અપેક્ષા રાખે છે કે પુસ્તકીયા અને ગોખણીયા જ્ઞાનને બદલે પ્રાયોગિક ધોરણે વધુ કાર્ય કરે.